Case ID: 1066186
Sentence 0: İŞİN HALLARİ : ƏMDK yanında Torpaqların Dövlət İdarəetməsinin Təşkili üzrə Dövlət Agentliyi (Agentlik) Cavabdeh na qarşı iddia ərizəsi ilə məhkəməyə müraciət edərək, Agentliyin müfəttişləri tərəfindən ünvan 1 ünvanda yerləşən 20-50 metrlik zolağı altında olan torpaq sahəsinin istifadə vəziyyəti ilə bağlı 07.08.2017-ci il tarixdə monitoring keçirildiyini, monitorinq zamanı cavabdehin ünvan 1 ünvanda yerləşən 20-50 metrlik zolağı altında olan torpaq sahəsi də daxil olmaqla, ümumilikdə 1790 kv.m ölçüdə torpaq sahəsindən istifadə etdiyinin, Xəzər dənizinin sahilboyu 20-50 metrlik zolağı altında olan 800 kv.mtorpaq sahəsini zəbt edərək tikinti-quraşdırma işləri apardığının, sahədə 28 kv.m ölçüdə talvar, 2 qeyri-yaşayış binasının hər birinin 12 kv.m hissəsini inşa etdiyinin, 96 kv.m estakadanı sahil xəttindən dənizin içərisinə doğru quraşdırdığının müəyyən olunduğunu, bununla bağlı akt tərtib edildiyini, Bakı şəhəri, Səbail bələdiyyəsinin 22.11.2004-cü il tarixli 273 nömrəli sərəncamı ilə ünvan 1 ünvanında yerləşən 990 kv.m torpaq sahəsinin əlavə olunmuş cizgi əsasında alqı-satqı qaydasında Cavabdeh adına sənədləşdirildiyini, Agentliyin müfəttişlərinə monitorinq zamanı istifadə edilən əlavə torpaq sahəsi üzərində istifadə, icarə hüquqlarına, torpaq sahəsində inşa edilmiş tikiliyə dair qanunvericiliyə uyğun hüquqmüəyyənedici sənədlər, o cümlədən tikinti obyektinin istismarına icazə verilməsi barədə sənəd təqdim edilmədiyini bildirmiş, buna görə də ünvan 1 ünvanda yerləşən Xəzər dənizinin sahilboyu 20-50 metrlik zolağı altında olan, zəbt olunmuş torpaq sahəsinin qanunsuz sahiblikdən azad edilməsi, dövlətin müstəsna mülkiyyətində olan torpaq sahəsində inşa edilmiş tikilinin cavabdehin hesabına sökülərək torpaq sahəsinin əvvəlki vəziyyətə qaytarılması barədə qətnamə çıxarılmasını xahiş etmişdir.